مسرحية في انتظار عطيل (خرجات ف عام 2018) هي وحدة من أهم المسرحيات لي تعرضو فتاريخ المسرح المغربي واخا القصة موخودة من مسرحية ويليام شيكسپير باسم اوتيلو و لا عطيل باللغة لعربية. لمسرحية تلعبات فبزاف ديال لقاعات ف لمغريب و لي خلا الناس تمشي تشوفها من غير القصة لي كتقيص مشاكل فالمجتمع المغربي هي الفرقة المسرحية برآسة عبد المجيد الهواس كمخرج و كاتب مسرحي. عبد المجيد الهواس هو مخرج و كاتب سنمائي و مسرحي مغربي معروف بأعمالو لي فيها طابع فيلسوفي و سياسي و اجتماعي. الهواس ديما كيطرح سؤال أو فكرة فأعمالو و كيحاول يجاوب عليها بطريقة ذكية و فنية داكشي علاش كيتاجه لشكسپير و أعمال يونانية و رومانية و كيتلهم منهم و هدشي خلاه يأسس فرقة مسرحية برآستو باش يحول أفكارو لمسرحيات فيها ممثلين شباب لي كيقومو بأدوار داز عليها قرون و زيادة. فرقة أفروديت هي فرقة أسسها عبد المجيد الهواس باش يحول الأفكار ديالو إلى حقيقة. كاينين بزاف ديال الأعمال لي الغرض منها هو التشجيع على فن المسرح لي مبقاوش الناس كيمشيو ليه بسباب تقدم التكنولوجيا لي ݣاع الناس كتلاها فيها. عبد المجيد الهواس بغا يقرب الآداب الشكسپيري من الجمهور و فنفس الوقت يتطرق لمشاكل لي كاينة و كيعاني منها الشعب المغربي، داكشي علاش الشعار ديال الفرقة هو 'الفن هو التعلم'.